Title: Eszmék és jámbor óhajtások
Description: Kemény Zsigmond író, publicista és politikus ezidáig nyomtatásban még meg nem jelent publicisztikai írásainak foglalata a kötet. A Filep Tamás Gusztáv művelődéstörténész és esszéíró összeállításában és bevezetőjével megjelent munka, ekként valódi irodalomtörténeti „csemege". A válogatásnak három, a szerkesztő által tudatosan választott pillére van: 1847, a reformkor utolsó éve; 1848, amely az első felelős magyar kormány hivatalba lépésének és a szabadságharc kitörésének esztendeje volt, valamint az 1860-tól 1861-ig terjedő időszak, amikor a neoabszolutizmus döntő szakasza már lezárult, és körvonalazódni látszott a kiegyezés feltételeit tartalmazó koncepció. A válogatás ennek megfelelően többek között bepillantást enged Kemény Zsigmond reformkori nézeteibe, és a „nemzetiségi" kérdéssel kapcsolatos véleményéről is képet kap az olvasó. A kronologikus sorrendben következő hírlapokban megjelent cikkek, és cikksorozatok, amelyek végül tanulmánnyá állnak össze kirajzolják Kemény Zsigmond politikai arcélét. A szövegek alatt az eredeti megjelenési adatok olvashatók. A szövegeket a szerkesztő a ma érvényes helyesírási szabályok szerint modernizálta, tiszteletben tartva a szerző egykori szóhasználatát. A Szómagyarázattal és Névmagyarázattal kiegészített, végig jegyzetelt kötet elsősorban szakemberek olvasmánya.
Subjects: Hungarian essays, Hungarian Authors, Intellectual life
Places: Budapest (Hungary), Hungary, Budapest
Time periods: 19th century